جمشید نسروانجی

جمشید نسروانجی مہتا (پیدائش:7 جنوری، 1886ء - وفات :8 اگست، 1952ء) پاکستان سے تعلق رکھنے والے معروف سماجی کارکن، سیاستدان، کراچی کے پہلے منتخب میئر  اور کراچی کے معمار تھے۔جمشید نصروانجی : جدید کراچی کے معمار، روزنامہ ڈان کراچی، 6 اگست 2011ء

 حالات زندگی 
جمشید نسروانجی 7 جنوری، 1886ء کو کراچی، برطانوی ہندوستان (موجودہ پاکستان) میں پیدا ہوئے۔ انھوں نے ابتدائی تعلیم پارسی ربادی اسکول اور این جے وی اسکول کراچی سے حاصل کی اور پھر 1900ء میں مزید تعلیم کے لیے  ڈی جے کالج کراچی میں داخل ہوئے۔ وہ 1914ء میں کراچی میونسپلٹی کے رکن بنے اور 1933ء تک اس کے رکن رہے۔ اس دوران 1922ء سے 1933ء تک گیارہ سال تک مسلسل کراچی میونسپل کمیٹی کے صدر اور پھر کراچی میونسپل کارپوریشن کے 1933ء سے 1934ء پہلے میئر  منتخب ہوئے۔ انھوں نے اپنی میئرشپ کے زمانے میں کراچی کی توسیع کے متعدد منصوبے بنائے۔ کھلی سڑکیں، باغات اور کھیلوں کے میدان تعمیر کروائےص 74، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ 1919ء میں جب انفلوائنزا کی بیماری نے کراچی میں وبا کی شکل اختیار کی تو انھوں نے دن رات عوام کی خدمت کی جس کے نتیجے میں وہ عوام میں بے حد مقبول ہوئے۔۔

 وفات 
جمشید نسروانجی مہتا8 اگست، 1952ء کو کراچی، پاکستان میں وفات پاگئے۔

 حوالہ جات 

زمرہ:1886ء کی پیدائشیں
زمرہ:1952ء کی وفیات
زمرہ:برطانوی ہند کی شخصیات
زمرہ:پارسی شخصیات
زمرہ:پاکستانی زرتشتی شخصیات
زمرہ:پاکستانی سماجی کارکن
زمرہ:پاکستانی سیاست دان
زمرہ:پاکستانی ہمدرد عوام
زمرہ:کراچی کی شخصیات
زمرہ:کراچی کے سیاست دان
زمرہ:کراچی کے ناظمین
زمرہ:سندھ صوبائی اسمبلی کے ارکان